- Opererer som om<br/> vi er i krig - Aftenposten
Vi har drept 20-25 Taliban-krigere, forteller oberstløytnant Jørn Erik Berntsen om høstens storoffensiv sammen med afghanske, latviske og tyske styrker.
Han var sjef for den norske stabiliseringsstyrken i Meymaneh frem til årsskiftet, og tjenestegjør nå ved Bardufoss.I går innledet Berntsen på SVs Afghanistan-seminar. Hans hovedbudskap er at det ikke er mulig å skille mellom "sikkerhet, utvikling og demokratisk styresett". Med andre ord: Militært nærvær er helt nødvendig for å skape trygget til å bygge opp igjen landet.— De er helt avhengig av hverandre. Det er utenkelig å få en bedring i Afghanistan ved bare å gjøre det ene, sa Berntsen.Flere forskere bidro også med dystre analyser av situasjonen, som kort sagt kan sies å gå fra vondt til verre: Antallet selvmordsaksjoner har økt fra 5 til 147 på tre år, 5000 sivile drept de to siste årene og tilliten til USA, NATO og den nasjonale regjeringen i sterk tilbakegang- samtidig som Taliban styrker seg.- Hvem er det soldatene skal beskytte: Er det sivilbefolkningen, eller er det seg selv, spurte PRIO-forsker Kristian Berg Harpviken og viste til de mange bombetoktene.
Berntsen, som ledet styrken bestående av 100 norske og 80 latviske soldater i Meymaneh, tok de 100 seminardeltagerne med til en brutal virkelighet fjernt fra prismekronene på Oslo Plaza.- Det er helt nødvendig å gjøre operasjoner der du tar ut og fjerner folk som står bak terror, sa han.På godt norsk betyr det å drepe terrorledere. Overfor Aftenposten utdyper Berntsen hvordan kampen mot Taliban, som har kontroll over betydelige områder i naboregionen og utgjør en økende trussel også mot Faryab, arter seg.- Hovedproblem nummer én er Taliban. Det må erkjennes. Vi har stor støtte blant myndighetene i Faryab for denne type operasjoner. Vi må være 100 prosent sikre på at vi tar de rette, sier han.Det var under offensiven mot Taliban sammen med tyske, latviske og afghanske styrker i høst at de fleste Taliban-soldatene ble drept. Både skarpskyttergevær og bombekastere ble brukt. - Hvor mange drepte dere?Berntsen tenker seg om noen sekunder: - Vi har drept 20-25 Taliban-krigere. Dessuten har vi arrestert et 20-talls ledere, og en del er hardt skadet og såret, forteller han, og legger til:- Vi er på militært oppdrag. Det betyr at vi kommer til å drepe folk og miste folk. Jeg føler at det mangler litt forståelse i den norske befolkningen for hva det innebærer at vi sender soldater, sier han.At Regjeringen ut fra en streng juridisk definisjon sier at Norge ikke er i krig, har knapt akademisk interesse for de norske soldatene.- For meg betyr det ikke noe om det ikke er definert som krig. Vi opererer som om vi er i krig. Det er de virkemidlene som blir brukt mot oss, svarer han.- Er oppgaven verre og vanskeligere enn man trodde?- Godt spørsmål, svarer Berntsen, og tenker seg om noen sekunder.- Afghanistan er et fryktelig annerledes land enn vi er vant til. Det er mange utfordringer som vi ikke er flinke nok til å tenke gjennom. Hvis vi hele tiden analyserer situasjonen i Afghanistan med vestlige briller, vil vi ofte gjøre feilslutninger.- Hva må gjøres for å lykkes i Afghanistan?- Det er vanskelig for meg å uttale meg generelt. Men i Faryab dreier det seg om gjøre akkurat det vi gjør: øke det militære bidraget. Det er helt nødvendig.- SV vil ha NATO ut og FN inn. Er det realistisk?- Jeg vet ikke om det er realistisk. Det avgjørende er hva slags mandat og kapasitet styrkene har. Dagens mandat er robust og bra, sier han.- Hvis NATO ikke endrer strategi bort fra offensive operasjoner, må Norge trekke seg ensidig ut. Vi kan ikke vente i to år, sier Johansen og varsler politiske initiativ fremover.Sentralstyremedlem Ingrid Fiskaa sier at diskusjonen om militær strategi og norske styrkebidrag vil fortsette.- Vi har fått bekreftet at NATOs strategi må endres, og at vi må slå inn på en helt annen kurs. Utviklingen går i all hovedsak i feil retning med mer død og lidelse. Nå må vi finne ut om det er rom for å endre USAs og NATOs holdning, eller om vi blir nødt til å trekke ut våre egne styrker. Jeg har en mistanke om hva svaret er, sier Fiskaa.- Krav om tilbaketrekking betyr vel også tilbaketrekking fra Regjeringen?- Det må du spørre de andre om, om det er viktigere å holde i gang krigen enn at SV er i regjering, sier Fiskaa.Kristin Halvorsen sier partiet står på Soria Moria, og at det er hypotetisk å diskutere om SV vil kreve ensidig tilbaketrekking.- Det er mye viktigere å bruke stemmen til å påvirke NATO. Og det er for tidlig å bombastisk si at ISAF har endret karakter med to streker under. Det er en del av diskusjonen nå, sier hun.
- Jeg føler at det mangler litt forståelse i den norske befolkningen for hva det innebærer at vi sender soldater, mener oberstløytnant Jørn Erik Berntsen.
SV-leder Kristin Halvorsen mener det viktigste er å bruke stemmen til å påvirke NATO. T.V. oberstløytnant Berntsen.